
GPSS for Windows - pomoćne informacije

GPSSW je aplikacija koja u sebi objedinjuje GPSS asembler i GPSS procesor koji su do sada bili dostupni kao odvojeni DOS programi.


Postupak rada je sledeći :

1.  Ako pravite novi model izaberite stavku Program / Novi, a ako želite da modifikujete već postojeći model, izaberite stavku Program / Ucitaj pa zatim pronadjite željeni (*.gps) fajl i kliknite na Open. Ako učitate model sa kojim ste vec izvršavali simulaciju i od onda ga niste menjali biće učitani i rezultati koje ste dobili. Da bi ste dobili tabele i grafikone, moraćete ponovo da izvršite simulaciju.

2. Na stranici 'Izvorni kod' formirajte model sistema (ili izmenite već postojeći) koristeći sintaksu GPSS jezika.

3. Da bi proverili ispravnost modela i izvršili simulaciju izaberite stavku 'Simulacija / Pocni simulaciju'.

4. Ako u izvornom kodu postoje greške bićete obavešteni i prikazaće se 'Listing' stranica na kojoj možete naći izveštaj GPSS asemblera i podatke o greškama. Vratite se na stranu 'Izvorni kod' i ispravite greške.

5. Ako nema grešaka u izvornom kodu i model je ispravan, prikazaće se strana sa rezultatima, odnosno izveštajem koji generiše GPSS procesor. Svi podaci koji su u ovom izveštaju dati tabelarno mogu se videti i na strani 'Tabele'. Na strani 'Grafikoni' možete videti grafički prikaz podataka u tabelama. Prvo izaberite tabelu, a zatim vrstu podataka.

Objašnjenje stavki menija:

1 Program
     1.1 Novi : aplikacija vrši pripremu za formiranje novog modela {to znači da }e podaci o dosadašnjem modelu biti izbačeni iz operativne memorije. Ako niste snimili model na kojem ste do tada radili, a načinili ste izmene u njemu, bićete upozoreni na to.
     1.2 Ucitaj : prikazaće se standardni Windows dijalog za učitavanje - treba da pronadjete i selektujete željeni model tj (*.gps) fajl.  Ako niste snimili model na kojem ste do tada radili, a načinili ste izmene u njemu, bićete upozoreni na to.
     1.3 Ponovo učitaj : ova stavka menija otvara dodatni podmeni u kojem su poslednji modeli na kojima ste radili. Izborom jednog od njih, isti će biti učitan.  Ako niste snimili model na kojem ste do tada radili, a načinili ste izmene u njemu, bićete upozoreni na to. Ako je ova stavka ispisana sivim slovima, tj ako je 'onesposobljena', to znači da ne postoje podaci o modelima sa kojima ste radili. (Ili ste tek instalirali GPSSW ili ste obrisali (izmenili, premestili itd.) gpssw.ini fajl u kojem se čuvaju ovi podaci.)
     1.4 Snimi : ako ste već odredili naziv vašeg modela on će biti snimljen, a u suprotnom ćete morati prvo da odredite naziv modela.
     1.5 Snimi pod drugim nazivom : omogućava snimanje modela sa kojim radite pod nekim drugim nazivom.
     1.6 Font : ova stavka aktivira standardan Windows font dijalog. Ovako možete promeniti font u aplikaciji, ali font u editoru može ostati nepromenjen ako slova izabranog fonta nisu fiksne već proporcionalne širine.
     1.7 O programu : ova stavka prikazuje osnovne podatke o ovom programu.
     1.8 Kraj : izborom ove stavke završavate sa radom. Naravno, isti efekat ima i zatvaranje prozora. Ako niste snimili model na kojem ste do tada radili, a načinili ste izmene u njemu, bićete upozoreni na to.

2. Simulacija
     2.1 Pocni simulaciju : izborom ove stavke započinjete simulaciju modela sa kojim radite. Ako u modelu postoje greške, bićete obavešteni i prikazaće se 'Listing' strana, a u suprotnom će biti prikazana strana sa rezultatima.
     2.2 Stampaj rezultate : vrši se štampanje trenutnih rezultata.
     2.3 Iskopiraj rezultate na "Clipboard" : rezultati će biti iskopirani i možete ih jednostavno ubaciti u bilo koji tekst procesor ili DTP program pomoću (njegove) opcije 'Paste'.